Okresná prokuratúra Žilina 
Moyzesova 20, 011 56 Žilina 1

Sp. zn. : 4 Pv 84/14/5511	Žilina, 13.5.2014
EEČ : 2-43-237-2014

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
a.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Kysucké Nové Mesto pod spisovou značkou ORP-249/KM-CA-2014.
dňa 22.02.2014 v čase asi o 15.40 hod. v obci Nesluša, čast Ostré - osada u Janči, okr. Kysucké Nové Mesto zrezal jeden kus stromu - buk, ktorý po zrezaní spadol na elektrické vedenie nízkeho napätia, v dôsledku čoho došlo k zlomeniu dreveného podperného bodu, odpáleniu nulového vodiča elektrického vedenia a následnému prerušeniu dodábky elektrického prúdu v asi 19 chatách chatovej osady Ostré, čím spôsobil spoločnosti Stredoslovenská energetika Distribúcia a.s., Pri Rajčianke 2927/8, Žilina celkovú škodu vo výške 442,90- Eur ,
- z nedbanlivosti ohrozil prevádzku všeobecne prospešného zariadenia (energetického zariadenia),
- čím spáchal prečin poškodzovania a ohrozovania prevádzky všeobecne prospešného zariadenia podľa § 288 Tr. zákona, 

Odôvodnenie: 
	Poverený príslušník PZ, OOPZ Kysucké Nové Mesto uznesením pod sp. zn. ČVS:ORP-249/KM-CA-2014 zo dňa 22.02.2014 podľa § 199 ods. 1 Tr. poriadku začal trestné stíhanie vo veci prečinu poškodzovania a ohrozovania prevádzky všeobecne prospešného zariadenia podľa § 288 Tr. zákona a súčasne týmto uznesením vzniesol obvinenie podľa § 206 ods. 1 Tr. por. XXXXX na tom skutkovom základe, ako je uvedené v predmetnom uznesení.
Skutočnosť uzatvorenia zmieru medzi obvineným a poškodeným  je zrejmá z dohody o náhrade škody - zmier uzatvorenej   dňa  24.04.2014   v kancelárii   probačného  a   mediačného    úradníka Okresného súdu v Žiline pod sp. zn. 2M 13/2014. V priebehu mediácie sa obvinený k spáchaniu skutku, ktorý sa mu kladie za vinu, priznali v plnom rozsahu, obsahu obvinenia porozumel a je si vedomý dôsledkov schválenia zmieru. So schválením zmieru súhlasil a tento uzatvoril s poškodeným XXXXX, ako splnomocneným zástupcom poškodeného, dobrovoľne. Rovnako bol zo strany mediačného a probačného úradníka vypočutý aj samotný poškodený, resp. splnomocnený zástupca, ktorý taktiež uviedol, že súhlasí so schválením zmieru, ktorý uzatvoril s obvineným dobrovoľne. Žiadal od obvineného náhradu škody vo výške 442,90- Eur, ktorú obvinený uhradil, o čom svedčí po skončení mediácie predložený doklad o zaplatení.. Z listinných dôkazov, zabezpečených v priebehu prípravného konania vypovedajúcich o osobe páchateľa vyplýva, že obvinený nebol doposiaľ potrestaný súdom. 
	V rámci dohody o uzatvorení zmieru zo dňa 24.04.2014 XXXXX stanovil mediačný a probačný úradník peňažnú sumu určenú na verejnoprospešné účely na 100- Eur, pričom že 100 %, z tejto peňažnej sumy, teda 100,- Eur bude určených štátu na peňažnú pomoc poškodeným trestnými činmi. 

Celá suma 100,- Eur, teda suma určená na verejnoprospešné účely bola obvineným vložená na depozitný účet Krajskej prokuratúry v Žiline, č. ú. XXXXX, variabilný symbol 5511, konštantný symbol 0308 a špecifický symbol 4Pv 84/14. Súčasťou listinných podkladov predložených po ukončení mediácie je aj doklad potvrdzujúci zaplatenie uvedenej peňažnej sumy obvineným vo výške 100,- Eur.
	Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o prečine, za ktorý Trestný zákon vo svojej osobitnej časti ustanovuje trest odňatia slobody s hornou hranicou trestnej sadzby neprevyšujúcou päť rokov, a boli splnené podmienky uvedené v § 220 ods. 1 písm. a/ až c/ Tr. poriadku.	
Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť.

JUDr. Michal Jamrich
prokurátor